АҞӘА, жәб 1 — Sputnik. Приморие ахәышәтәырҭаҿы ишьҭарҵаз Урыстәыла атәылауаҩ алихорадка Ебола ацәырҵшьақәа имаӡам, иҳәеит Урыстәылатәи Афедерациа Агәабзиарахьчара аминистрра апресс-маӡаныҟәгаҩ Олег Салагаи. Абри атәы аанацҳауеит РИА Новости.
"Уажәазы иара Уссуриисктәи аинфекциатә госпиталь аҟны дышьҭарҵеит, ичымазара инарҵауланы аҭҵааразы. Ебола иазҷыдароу ацәырҵшьақәа макьаназы идаҳбалом, игәамбзиарагьы иара иахҟьеит ҳәа аҳәара гәаӷьыуацәоуп", — иҳәеит Салагаи.
Уаанӡа Приморсктәи атәылаҿацә аҟнытә иаарыцҳауан Аџьар Ҟаԥшь аҿы аус зуаз, Москвантә Владивостокҟа иааз атәылауаҩ Ебола чымазара имазар ҟалап ҳәа ахәшәтәырҭа дышҭарҵаз.
"Апациент иҟынтә иахәҭоу анализқәа гоуп, урҭ уажәы рыҭҵаарақәа мҩаԥысуеит Авирусологиеи абиотехнологиақәеи рзы Новосибирсктәи аҳәынҭқарратә ҭҵаардырратә центр "Вектор" аҟны. Раԥхьатәи аҭҵаарақәа зеиԥшроу уаха еилкаахоит.Иахәҭоу асанитартә-епидимиологиатә усмҩаԥгатәқәа зегьы нагӡоуп", — ҳәа ациҵеит Салагаи.